Tiwana Emîn
Tiwana Emîn (bi tîpguhêziya latînî ji alfabeya erebî: Twana Amin; z.1 Sermawez 1981 li Silêmaniyê. Çîroknivîs, nivîskar, wergêr û rojnamevan e. Di sala 2003 de, endamê desteya nivîskarên (Kovara Tekst) li Wezareta Rewşenbîrî bû. Di salên 2005-2007 de, serpereştyarê giştî yê bernameyên çandî yên Radyoya Newayê bû. Di sala 2007 de, sernivîskarê heftenameya çandî-kultûrî ya (Peyk)ê bû û pênc caran (Xelata yekemîn ya baştirîn çîrok) di salên 2007-2008-2010-2012 û 2015 de li Festîvala Gelawêj – ku mezintirîn festîvala edebî ya kurdî ye- wergirtiye. Di 2011 de, xelata (Baştirîn Ciwanê Salê) ya taybet bi çîrokê ji Wezareta Rewşenbîrî ya Hikûmeta Herêma Kurdistanê wergirtiye. Ji sala 1999an ve, Tiwana bi awayekî berdewam di kovar, rojname û malperên kurdî û farsî yên edebî û hunerî de lêkolîn, gotar û çîrok belav kirine û niha jî endamê Federasyona Rojnamevanên Cîhanî û rêveberê nivîsandinê yê (Kovara Konsept) e ku kovareke werzî ya rexneyî û fikrî ye.